768.

Godina 768. (DCCLXVIII) bila je prijestupna godina koja počinje u petak u julijanskom kalendaru. Oznaka 768. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

 Događaji 
 Evropa 
 24. septembar – Kralj Pepin III (Pipin Mali) umire u Saint-Denisu u Neustriji. Franačko kraljevstvo je podijeljeno između njegova dva sina: Karla Velikog i Karlomana I. Prema saličkom zakonu Karlu Velikom pripadaju vanjski dijelovi kraljevstva koji graniče s morem, naime Neustrija, zapadna Akvitanija i sjeverni dijelovi Austrazije; dok je Karlomanu dodijeljen nekadašnji dio njegovog amiđe, unutrašnji dijelovi: južna Austrazija, Septimanija, istočna Akvitanija, Burgundija, Provansa, Švabska i zemlje koje graniče sa Italijom.
 Waiofar, vojvoda od Akvitanije, i njegova porodica su zarobljeni i pogubljeni od strane Franaka u šumi Perigord Lewis, Archibald Ross (1965). The Development of Southern French and Catalan Society, 718–1050. Austin: University of Texas Press. pp. 27–28.. Waiofarov rođak Hunald II kao njegov nasljednik nastavlja borbu protiv Karla Velikog Bachrach, Bernard (1974). "Military Organization in Aquitaine under the Early Carolingians". Speculum. 49 (1): 13. doi:10.2307/2856549. JSTOR 2856549. S2CID 162218193..
 Fruela I (Okrutni), kralj Asturije, ubijen je u Cangasu, njegovoj prijestolnici, nakon što je ubio svog brata Vimerana. Fruelu nasljeđuje njegov rođak Aurelije, kojeg bira plemstvo.

 Kordopski Emirat 
 U El Andaluzu, berberski plemenski poglavica Saqiya ibn Abd al Wahid al-Miknasi vodi pobunu protiv Emirata Kordoba, u današnjoj španskoj pokrajini Extremadura Joel Serrão and A. H. de Oliverira Marques (1993). "O Portugal Islâmico". In Joel Serrão and A. H. de Oliverira Marques (ed.). Hova Historia de Portugal. Portugal das Invasões Germânicas à Reconquista. Lisbon: Editorial Presença. p. 124..

 Britanija 
 Kralj Alhred od Northumbrije ženi se princezom Osgifu, vjerovatno kćerkom pokojnog kralja Oswulfa (približan datum).

 768. u temama 
 Religija 
 U Nari (Japan), porodica Fujiwara podigla je svetište Kasuga. Unutrašnjost je poznata po brojnim bronzanim lampionima, kao i po kamenim lampionima koji vode do šintoističkog svetišta
 7. august – Papa Stjepan III nasljeđuje Pavla I kao 94. papa Katoličke crkve. Antipapa Konstantin II je zbačen u Rimu, intervencijom kralja Deziderija od Langobarda, nakon kratke vladavine (vidi 767), Langobardi su mu iskopali oči i on je interniran u manastir Bulletin de la Société de l'histoire de France [archive] J. Renouard, 1851..
 Lebuinus, anglosaksonski misionar, osniva grad Deventer (današnja Holandija) i gradi drvenu crkvu na obali rijeke IJssel (približan datum).
 Nadbiskup Elfodd od Gwynedda uvjerava velšku crkvu da prihvati rimsko datiranje Uskrsa, kako je dogovoreno od strane Britanske crkve na Sinodi u Whitbyju (vidi 664) Hervé Abalain Histoire du pays de Galles [archive] Editions Jean-paul Gisserot, 1991 (ISBN 978-2-87747-134-3 et 9782877471343)..

 Rođeni 
 Han Yu, kineski filozof i pjesnik (um. 824.)
 Konstanti Kakhi, gruzijski plemić (um. 853.)
 Song Ruoxin, kineski učenjak i pjesnik  (um. 820.)
 Xue Tao, kineski pjesnik (um. 831.)

 Umrli 
 20. august – Eadberht, kralj Northumbrije
 24. septembar – Pipin Mali, kralj Franaka (r. 714.)
 Dub-Indrecht mac Cathail, kralj Connachta (Irska)
 Fruela I, kralj Asturije
 Li Huaixian, general dinastije Tang
 Pagan, vladar (kagan) Bugarskog carstva
 Toto, vojvoda od Nepija
 Waiofar, vojvoda od Akvitanije
 Winibald, anglosaksonski opat
 Yaxun B'alam IV, vladar (ajaw) Yaxchilana (r. 709.)

 Reference 

 Vanjski linkovi